《古行路难》
明代·胡直

郢人夸白雪，后世珍其声。本非清庙𩐿，徒为巴国倾。

不闻神人畅，肃雍奏唐庭。一鼓百兽舞，再鼓凤鸟鸣。

洋洋三鼓乱，天地咸清宁。嗤彼惠施台，胡然悦晋平。

暴风堕廊瓦，三年宜惊奔。谁能为此曲，钦哉古放勋。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。